২৫ জুলাই তাৰিখে হেৰী পটাৰৰ সপ্তম কিতাপখনৰ আগতীয়া মুক্তিৰ দৰে ইক্লিপ্সৰ লগতো তেনেকুৱা এটা ঘটনা ঘটে। বাৰ্ণছ এণ্ড নোবলছ কিতাপ বিক্ৰেতা সকলে ভুলক্ৰমে আগতীয়াকৈ অৰ্ডাৰ কৰা কোনোবা গ্ৰাহকক আগতীয়াকৈ কিতাপখন পঠিয়াই দিয়ে। বাৰ্ণছ এণ্ড নোবলছে ইয়াক কম্পিউটাৰৰ ভুল বুলি কয় কাৰণ তেওঁলোকৰ অনলাইন দোকানখন সম্পূৰ্ণৰূপে কম্পিউটাৰ নিয়ন্ত্ৰিত। আৰু অন্যান্য ক্ষতিৰ পৰা ৰক্ষা পাবলৈ টোৱাইলাইট লেক্সিকন আদিৰ দৰে টোৱাইলাইট শৃংখলাৰ ফেনচাইট ফোৰামসমূহ বন্ধ কৰি দিয়া হয়। ষ্টিফেনি মেয়াৰে তেওঁৰ মাইস্পেচৰ মন্তব্যসমূহো বন্ধ কৰি দিয়ে। টোৱাইলাইট লেক্সিকনলৈ লিখা এক মুকলি চিঠিত মেয়াৰে সেই "ভাগ্যৱান পঢ়ুৱৈ" সকলক সামৰণিখিনি তেওঁলোকৰ মাজতে ৰাখিবলৈ অনুৰোধ কৰে যাতে অন্যান্য টোৱাইলাইট অনুৰাগীসকলে ইক্লিপ্স পঢ়ি তাক উপভোগ কৰিব পাৰে।
ইক্লিপ্সৰ এক বিশেষ সংস্কৰণৰ মুক্তিৰ সময়তো আগতীয়া বিক্ৰীৰ এক ঘটনা ঘটে য'ত পৰৱৰ্তী উপন্যাস ব্ৰেকিং ড'নৰ প্ৰথম অধ্যায় আৰু বেটুপাতটো প্ৰকাশ পায়। এই বিশেষ সংস্কৰণটি ৩১ মে',২০০৮ ত মুকলি হোৱা কথা আছিল যদিও প্ৰায় এসপ্তাহ আগতে একাধিক কিতাপ বজাৰত ওলায়। মেয়াৰে গম পালে যে কিছু কিতাপ আগতীয়াকৈ ওলাইছে আৰু কয়-
"ইন্টাৰনেটত ব্ৰেকিং ডনৰ বেটুপাত,কাহিনী তথা কথাকলৈ বহুতো গুণা গথা চলিছে। মই ভাবো যে সকলোৱে জানে যে ইন্টাৰনেটত যি থাকে সেয়াই বিশ্বাস কৰিব নালাগে। যেতিয়া তোমাৰ হাতত কিতাপ খন পৰিব তেতিয়াহে তুমি সকলোখিনি প্ৰকৃততে গম পাবা। আৰু তেতিয়ালৈকে মানুহে যি দেখে তাক অতি সাধাৰণভাৱে লোৱা উচিত।"
বজাৰত প্ৰচাৰ
আগতীয়া বিক্ৰী
কাহিনীৰ সাৰাংশ
মুক্তি